《题外舅坟庵》
宋代·李洪

昔年把酒共看山，犹冀相从物外閒。
零落山邱遽如许，膏肓泉石许谁攀。
形神孰与论三住，梦幻全真悟八还。
拱柏乔松助萧瑟，独乘明月弄潺湲。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。